CELEX: 62009CN0550
Language: fi
Date: 2009-12-29 00:00:00
Title: Asia C-550/09: Ennakkoratkaisupyyntö, jonka Oberlandesgericht Düsseldorf (Saksa) on esittänyt 29.12.2009 — Rikosoikeudenkäynti, jossa vastaajina ovat E ja F

5.6.2010   
            
            
               FI
            
            
               Euroopan unionin virallinen lehti
            
            
               C 148/11
            
         Ennakkoratkaisupyyntö, jonka Oberlandesgericht Düsseldorf (Saksa) on esittänyt 29.12.2009 — Rikosoikeudenkäynti, jossa vastaajina ovat E ja F
   (Asia C-550/09)
   2010/C 148/18
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Düsseldorf
   
      Pääasian asianosaiset
   
   
      Virallinen syyttäjä: Generalbundesanwalt beim Bundesgerichtshof
   
      Vastaajat: E ja F
   
      Ennakkoratkaisukysymykset
   
   
               1)
            
            
               Onko — kun otetaan mahdollisesti huomioon 28.6.2007 tehdyllä Euroopan unionin neuvoston päätöksellä (2007/445/EY (1), EUVL L 169, 29.6.2007, s. 58) muutettu menettely — 27.12.2001 annetun neuvoston asetuksen N:o 2580/2001 (2) (EYVL L 344, 28.12.2001, s. 70) 2 artiklaan perustuvan luetteloon sisällyttämisen katsottava olevan alusta asti tehokas sellaisen yhteisön osalta, joka ei ole nostanut kannetta itseään koskevista päätöksistä, siinäkin tapauksessa, että luetteloon sisällyttäminen on tehty niin, että on loukattu perustavanlaatuisia menettelyllisiä takeita?
            
         
               2)
            
            
               Onko 27.12.2001 annetun neuvoston asetuksen N:o 2580/2001 2 ja 3 artiklaa tulkittava siten, että varojen, muiden rahoituksen lähteiden ja taloudellisten resurssien luovuttaminen jollekin asetuksen 2 artiklan 3 kohdan mukaisessa luettelossa mainitulle oikeushenkilölle, ryhmälle tai yhteisölle, myötävaikuttaminen tällaiseen tukeen tai osallistuminen asetuksen 2 artiklan kiertämiseksi toteutettaviin toimenpiteisiin saattaa olla kyseessä myös silloin, kun luovuttava henkilö on itse tällaisen oikeushenkilön, ryhmän tai yhteisön jäsen?
            
         
               3)
            
            
               Onko 27.12.2001 annetun neuvoston asetuksen N:o 2580/2001 2 ja 3 artiklaa tulkittava siten, että varojen, muiden rahoituksen lähteiden ja taloudellisten resurssien luovuttaminen jollekin asetuksen 2 artiklan 3 kohdan mukaisessa luettelossa mainitulle oikeushenkilölle, ryhmälle tai yhteisölle, myötävaikuttaminen tällaiseen tukeen tai osallistuminen asetuksen 2 artiklan kiertämiseksi toteutettaviin toimenpiteisiin saattaa olla kyseessä myös silloin, kun luovutettava rahoituksen lähde on jo (laajemmassa mielessä) oikeushenkilön, ryhmän tai yhteisön jäsenen käytettävissä?
            
         
      (1)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä päätösten 2006/379/EY ja 2006/1008/EY kumoamisesta 28.6.2007 tehty neuvoston päätös 2007/445/EY (EUVL L 169, s. 58).
   
      (2)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annettu neuvoston asetus (EY) N:o 2580/2001 (EYVL L 344, s. 70).